3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์

บริษัทฯ และกลุ่มธุรกิจเป็นผู้ผลิตรองเท้าเพื่อการส่งออกภายใต้เครื่องหมายการค้า ดังนี้

1.  ประเภทของผลิตภัณฑ์

รองเท้ากีฬา “NIKE”

-   รองเท้า “SCHOLL”

-   รองเท้า “MARKS & SPENCER

-   รองเท้า “TIMBERLAND”

3.1.2 ขั้นตอนการผลิตของบริษัทฯ โดยย่อ

เครื่องปั๊ม

เครื่องช๊อต

เครื่องโมลด์

เครื่องปาดหนัง

จักรอุตสาหกรรม

จักรคอมพิวเตอร์

ตรวจสอบคุณภาพ ส่งมอบให้ลูกค้า

  ------ --------- ---------- -------------- ------------------ ---- -------- -------------
  ลูกค้า   การตลาด   ต้นทุน       โกดังวัตถุดิบ      วางแผน, ลอจิสติกส์    QA   ฝ่ายผลิต   โกดังสำเร็จรูป

                                                                              
  ------ --------- ---------- -------------- ------------------ ---- -------- -------------

3.1.4 เทคโนโลยีการผลิต

+---------------+--------------------------------+--------------------+
| แผนก          | ขั้นตอนการผลิต                    | เทคโนโลยีการผลิต     |
+---------------+--------------------------------+--------------------+
| ตรวจสอบวัตถุดิบ  |   ตรวจสอบคุณสมบัติเฉพาะตาม Spec   |   Area Measure     |
|               |   Sheet                        |                    |
|               |   และ                          |                    |
|               | คุณสมบัติทั่วไปที่เห็นด้วยสายตาก่อนนำส่งใ |                    |
|               | ห้ศูนย์ปฏิบัติการทดลองทดสอบทางกายภาพ |                    |
+---------------+--------------------------------+--------------------+
|   ศูน          |   ทดสอบคุณสมบัติทางกายภาพ         |   ASTM Standard    |
| ย์ปฏิบัติการทดลอง |   และทางเคมี ตาม MCS.           |                    |
|               |   เพื่อเตรียมเข้าแผนกโกดังวัตถุดิบ     |   NIKE Standard    |
|               |                                |                    |
|               |                                |   AATCC Standard   |
|               |                                |                    |
|               |                                |   SATA Standard    |
+---------------+--------------------------------+--------------------+
|   โกดังวัตถุดิบ   |   จัดเ                          |   Warehouse        |
|               | ก็บและคัดแยกวัตถุดิบของแต่ละประเภทให้ |                    |
|               |   QC ตรวจสภาพ พร้อมทั้งเบิกจ่าย     |   Cloth Inspector  |
|               |   แ                            |                    |
|               | ละจัดเก็บวัตถุดิบให้แต่ละแผนกตามใบเบิก |                    |
+---------------+--------------------------------+--------------------+
|   วาดตัด –     |   รับวัตถุดิบจากแผนกโกดังวัตถุดิบ      |   LEAN System      |
|   เย็บจักร      |   ตรวจสอบรูปทรง                 |                    |
|               |   ชิ้นงานกับแบบมีดตามรุ่นที่ผลิต        |   Automatic        |
|               |                                |   Cutting Machine  |
|               |  และปั๊มชิ้นส่วนเพื่อป้อนให้กับสายเย็บจักร |                    |
|               |   เย็บชิ้นส่วนตาม Process          |   Sewing Machine   |
|               |   จนเป็นห                       |                    |
|               | น้าผ้ารองเท้าเพื่อส่งแผนกเตรียมประกอบ |   Craftsmanship    |
+---------------+--------------------------------+--------------------+
|   เตรียมประกอบ |   รับหน้าผ้าร                     |   FIFO Matching    |
|               | องเท้าที่ได้รับจากแผนกวาดตัด-เย็บจักรแ |                    |
|               | ละพื้นรองเท้าที่ซื้อจากบริษัทในเครือนำมา |                    |
|               |   Matching                     |                    |
|               |   เพื่อเตรียมส่งแผนกประกอบ         |                    |
+---------------+--------------------------------+--------------------+
|   ประกอบ      |   นำหน้าผ้ากับพื้นรองเท้ามาผ่าน       |   Conveyer         |
|               |   Process                      |   Assembly         |
|               |   ประกอบเป็นพื้นรองเท้าสำเร็จรูป     |                    |
|               |   พร้อมทั้ง QC                    |                    |
|               |                                |                    |
|               | ตรวจสอบก่อนนำเข้าแผนกโกดังสำเร็จรูป |                    |
+---------------+--------------------------------+--------------------+
|   โกดังสำเร็จรูป |   รับรองเท้าสำเร็จรูปมาจัดเก็บ       |   Barcode System   |
|               |   รอการตรวจสอบจาก Inspector    |                    |
|               |   และรอการส่งมอบให้ลูกค้า          |                    |
+---------------+--------------------------------+--------------------+

3.1.5 สิทธิหรือข้อจำกัดในการประกอบธุรกิจของบริษัทฯ

(1) บัตรส่งเสริมการลงทุน

บริษัทฯ ได้รับการส่งเสริมการลงทุนในกิจการผลิตรองเท้า ประเภท 3.12
การผลิตรองเท้าหรือชิ้นส่วน ตามบัตรส่งเสริมคณะกรรมการส่งเสริมการลงทุน เลขที่ 5980/2547
(7-3007/ว./2541)

บริษัทย่อยได้รับการส่งเสริมการลงทุนในประเภท 3.12 ผลิตรองเท้าหรือชิ้นส่วน ประเภท 5.34
ผลิตพื้นยางรองเท้าทั้งชนิดแผ่นและขึ้นรูปแล้ว ประเภท 5.39 ผลิตรองเท้ากีฬา ประเภท 5.49
ผลิตผลิตภัณฑ์เพื่อการส่งออกเป็นส่วนใหญ่ และประเภท 4.8 ผลิตแม่พิมพ์ชิ้นส่วนโลหะ
และซ่อมแม่พิมพ์

(2) สิทธิ และประโยชน์

บริษัทฯ

ก. ตามมาตรา 36 (1)
ให้ได้รับการยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศ
เพื่อใช้ในการผลิตเพื่อการส่งออก

ข. ตามมาตรา 36 (2)
ให้ได้รับการยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไป

บริษัทย่อย

ได้รับสิทธิและประโยชน์ตามมาตรา 31, 34, 35 (2), 35 (3), 36 (1), 36 (2) และ 36
(4)

(3) ระยะเวลาของบัตรส่งเสริมการลงทุน

สิทธิและประโยชน์ที่บริษัทฯ ได้รับจากการส่งเสริมการลงทุน นับตั้งแต่วันที่ 3 ธันวาคม 2548
จนถึงวันที่ 2 ธันวาคม 2549

(4) เงื่อนไข

บริษัทฯ จะต้องปฏิบัติตามเงื่อนไขที่กำหนดไว้ในบัตรส่งเสริมเลขที่ 3007/ว.2541 ลงวันที่ 29
ตุลาคม 2541
และบริษัทย่อยจะต้องปฏิบัติตามเงื่อนไขที่กำหนดไว้ในบัตรส่งเสริมของแต่ละบริษัทเช่นเดียวกัน

(5) สิทธิอื่นๆ

บริษัทฯ และบริษัทย่อยไม่มีสิทธิบัตร หรือ เครื่องหมายการค้าแต่อย่างไร

(6) ข้อจำกัดในการประกอบธุรกิจ

ไม่มี

(7) สิทธิและประโยชน์ของบริษัทย่อย ตาม พ.ร.บ. ส่งเสริมการลงทุน พ.ศ. 2520

[TABLE]

3.2 การตลาดและภาวะการแข่งขัน

3.2.1 นโยบายการตลาดของผลิตภัณฑ์

บริษัทฯ เป็นผู้ผลิตรองเท้ากีฬาแบบต่างๆ ซึ่งเป็นที่นิยมทั่วโลก
โดยคุณภาพของรองเท้าเป็นที่ยอมรับตลอดจนรูปแบบที่ทันสมัย
นอกจากนั้นบริษัทฯได้มีการนำเทคโนโลยีที่ทันสมัยมาใช้ ซึ่งรวมถึงเครื่องจักร ระบบงาน
ขั้นตอนการผลิต การตรวจสอบคุณภาพ
ทั้งนี้เพื่อให้ได้ผลิตภัณฑ์ที่ได้มาตรฐานเป็นที่ยอมรับในราคาที่เหมาะสม
และได้รับความไว้วางใจของลูกค้าโดยทั่วไป

บริษัทฯ มีนโยบายที่จะเพิ่มการขายรองเท้า ที่เป็นเครื่องหมายการค้าของตนเอง
โดยมีการพัฒนาผลิตภัณฑ์รูปแบบต่างๆ นำเสนอกับลูกค้าทั้งภายในประเทศและต่างประเทศเพิ่มขึ้น
รวมทั้งวิจัยและพัฒนาผลิตภัณฑ์ใหม่ๆของตนเองนำเสนอกับลูกค้า

บริษัทฯ ได้ให้ความสำคัญโดยมุ่งเน้นความรวดเร็วในการตอบสนองความต้องการของลูกค้า (QUICK
RESPONSE) เป็นหลัก
ปรับปรุงประสิทธิภาพการทำงานและการจัดการระบบข้อมูลในการสื่อสารให้ชัดเจน

-   กลยุทธ์การแข่งขัน

บริษัทฯและกลุ่มบริษัท เป็นกลุ่มธุรกิจรองเท้าครบวงจร
ตั้งแต่กระบวนการออกแบบและพัฒนาผลิตภัณฑ์ชิ้นส่วนที่สำคัญในการผลิตรองเท้า
เทคโนโลยีการผลิตและการขาย
จึงสามารถควบคุมทุกกระบวนการได้อย่างเหมาะสมและมีประสิทธิภาพ

บริษัทฯ ยังคงเน้นการทำธุรกิจให้มีคุณภาพดีแต่มีต้นทุนต่ำ โดยจะพิจารณานโยบายต้นทุนทั้งด้าน
PRODUCTION และ LOGISTICS โดยการจัดระบบให้เหมาะสม และคำนึงถึงระบบ SUPPLY
CHAIN คือการจัดการระบบตั้งแต่ SUPPLIERS จนถึง CUSTOMERS อย่างเหมาะสม

-   ลักษณะของลูกค้า

-   ลูกค้าต่างประเทศ

ลูกค้าที่มีเครื่องหมายการค้าของตนเอง และเป็นรายใหญ่ๆ
จะกำหนดรูปแบบรองเท้าโดยการออกแบบและที่ต้องการล่วงหน้า 10 เดือน บริษัทฯ
จะทำการพัฒนารูปแบบดังกล่าวออกมาเป็นรองเท้าตัวอย่าง
โดยอาจพิจารณาเสนอแนะปรับเปลี่ยนการใช้วัตถุดิบและเทคโนโลยีทางการผลิตให้เหมาะสม
เมื่อมีการสรุปรูปแบบดังกล่าว บริษัทฯ จะได้รับใบสั่งซื้อล่วงหน้าประมาณ 2 เดือนก่อนการส่งมอบ
รูปแบบรองเท้าที่ผลิตและขายส่วนใหญ่จะเป็นรองเท้ากีฬาแบบต่างๆ

บริษัทฯ ผลิตรองเท้ากีฬาตามคำสั่งของลูกค้า ภายใต้เครื่องหมายการค้า “ NIKE”
ซึ่งเป็นลูกค้ารายใหญ่ของบริษัท และเป็น MARKET LEADER ในธุรกิจรองเท้าทั่วโลก บริษัทฯ
มีความสัมพันธ์ที่ดีกับลูกค้า รายนี้มาตลอด ตั้งแต่บริษัทฯ ดำเนินธุรกิจ มาเป็นเวลายาวนานกว่า 26
ปี ขณะเดียวกันบริษัทฯ และกลุ่มผู้ผลิตรองเท้ายังสามารถปรับกระบวนการผลิต
เพื่อผลิตรองเท้าประเภทอื่น ๆ เพื่อการส่งออกเพิ่มขึ้น เช่น SCHOLL,MARKS & SPENCER และ
TIMBERLAND

-   ลูกค้าภายในประเทศ

หลักเกณฑ์คล้ายคลึงกับลูกค้าต่างประเทศ รูปแบบรองเท้าที่ผลิตและขายเป็นรองเท้าลำลองแบบต่างๆ

นอกจากนั้นบริษัทฯ มีการออกแบบและพัฒนาผลิตภัณฑ์นำเสนอกับลูกค้า
เมื่อลูกค้าพอใจก็สามารถผลิตและส่งมอบ และใส่เครื่องหมายการค้าของลูกค้าตามที่ลูกค้าต้องการ
รูปแบบที่ผลิตและขายในปัจจุบันเป็นรองเท้าลำลองแบบต่างๆ

-   การจำหน่ายและช่องทางการจำหน่าย

-   การจำหน่ายในต่างประเทศ

บริษัทฯ และกลุ่มผู้ผลิตและส่งออกรองเท้ามีมูลค่าจำหน่ายรองเท้าในต่างประเทศประมาณ 98%
ของยอดขายทั้งหมดรองเท้าที่ส่งออกภายใต้เครื่องหมายการค้า NIKE, SCHOLL, MARKS &
SPENCER และ TIMBERLAND โดยบริษัทฯส่งออกไปจำหน่ายที่ สหรัฐอเมริกา ญี่ปุ่น
ยุโรปและประเทศอื่น ๆ ในสัดส่วนประมาณ 28%, 19% 36% และ 17% ตามลำดับ

ส่วนกลุ่มบริษัทผู้ส่งออกที่เหลือมียอดจำหน่ายในสหรัฐอเมริกา ญี่ปุ่น ยุโรป และประเทศอื่นๆ
ในสัดส่วนประมาณ 74% , 3% , 19% , และ 4% ตามลำดับ

-   การจำหน่ายในประเทศ

บริษัทฯ มียอดจำหน่ายตามคำสั่งผลิตของลูกค้า ในประเทศประมาณ 2% ของยอดขายทั้งหมด
โดยส่วนใหญ่เป็นผลิตภัณฑ์ของ SCHOLL ผ่านบริษัท SSL HEALTCARE THAILAND CO., LTD

นอกจากนั้นบริษัทฯยังผลิตรองเท้าภายใต้ BRAND ของบริษัทฯ คือ “TRIPPER” และ “LEADLAND”
จำหน่ายให้แก่ผู้อุปโภคภายในประเทศ

3.2.2 ภาวะการแข่งขัน

-   การแข่งขันระหว่างผู้ผลิตในประเทศ

กลุ่มแพนมีสัดส่วน ORDER NIKE ประมาณ 64% จาก ORDER ที่ NIKE ให้แก่ประเทศไทย
โดยมีคู่แข่งเพียง 2 ราย คือ บริษัท รามาชูส์อินดัสทรีส์ จำกัด และบริษัท ยูเนียนฟุตแวร์ จำกัด
(มหาชน) ที่ผลิตรองเท้าผลิตภัณฑ์เดียวกันและลูกค้า NIKE รายเดียวกัน โดยมีสัดส่วน ORDER
ที่ได้รับประมาณ 18% และ 18% ตามลำดับ นอกนั้นเป็นบริษัทที่แตกต่างกันทางด้านรูปแบบรองเท้า
ราคาและบริษัทลูกค้า

-   การแข่งขันระหว่างผู้ผลิตนอกประเทศ

ประเทศไทยมีสัดส่วน ORDER NIKE ประเทศละ 15% จาก ORDER NIKE ทั่วโลก รองจาก จีน
เวียดนามและอินโดนีเซีย ที่ได้ ORDER ประมาณ 36% 26% และ 22% ตามลำดับ

-   คู่แข่งขันสำคัญของไทยในการส่งออกรองเท้าระดับล่าง

-   จีนเป็นผู้ส่งออกรองเท้าและชิ้นส่วนรายใหญ่ที่สุดของโลก
    โดยเฉพาะรองเท้ายางและพลาสติกเป็นคู่แข่งสำคัญของไทยเนื่องจากจีนมีความได้เปรียบด้านต้นทุนค่าจ้างแรงงานที่ต่ำ
    และความพร้อมของวัตถุดิบในประเทศ อาทิ พลาสติกและหนัง
    นอกจากนี้ผู้ผลิตของจีนยังได้รับสิทธิพิเศษด้านภาษีนำเข้าเครื่องจักรและวัตถุดิบ
    และได้รับเทคโนโลยีจากไต้หวันและเกาหลีใต้ที่เข้าไปลงทุนในจีน
    ส่งผลให้การพัฒนาอุตสาหกรรมรองเท้าของจีนเป็นไปอย่างรวดเร็ว มีต้นทุนการผลิตที่ต่ำ
    ปัจจุบันผู้ประกอบการผลิตรองเท้าของไทยกำลังเผชิญกับการแข่งขันที่ค่อนข้างรุนแรงจากรองเท้าของจีน
    ทั้งตลาดในประเทศและตลาดส่งออก เนื่องจากราคารองเท้าของจีนถูกกว่าของไทยมาก
    ประกอบกับจีนเข้าไปเปิดศูนย์กระจายสินค้าในหลายประเทศทั่วโลก
    ส่งผลให้รองเท้าจากประเทศต่าง ๆ รวมทั้งไทย เข้าไปเจาะตลาดได้ยากขึ้น

-   เวียดนามเป็นคู่แข่งสำคัญของไทยในการส่งออกสินค้ารองเท้า ซึ่งเป็นผู้ส่งออกใหญ่อันดับ 8
    โดยเฉพาะสหภาพยุโรปเป็นตลาดที่ใหญ่ที่สุดร้อยละ 65 ของเวียดนาม
    เนื่องจากเวียดนามได้เปรียบด้านต้นทุนค่าจ้างแรงงานที่ค่อนข้างต่ำ
    ประกอบกับเป็นจุดหมายสำคัญในการย้ายฐานการผลิตของลูกค้ารายใหญ่ อาทิ NIKE ADIDAS
    และ BATA ทำให้เกิดการถ่ายทอดเทคโนโลยีการผลิต
    อีกทั้งอุตสาหกรรมรองเท้าของเวียดนามกำลังหาผู้ร่วมลงทุนเพื่อขยายตลาดและหาเครื่องจักรที่ทันสมัย
    นอกจากนี้รัฐบาลเวียดนามยังให้การสนับสนุนอุตสาหกรรมรองเท้าและชิ้นส่วนอย่างจริงจัง
    ทั้งด้านการลงทุน การวิจัยและพัฒนาเทคโนโลยีการออกแบบ และการจัดการบริหารบุคคล
    ซึ่งช่วยเพิ่มขีดความสามารถในการแข่งขันของอุตสาหกรรมรองเท้าเวียดนามให้สูงขึ้น
    อย่างไรก็ตาม เนื่องจากวัตถุดิบที่ใช้ในการผลิต อาทิ หนัง และเคมีภัณฑ์
    มีคุณภาพต่ำและมีความหลากหลายน้อย ไม่ตรงตามความต้องการของลูกค้า
    ส่งผลให้ต้องพึ่งพาการนำเข้าวัตถุดิบสูงถึงร้อยละ 80 ของวัตถุดิบที่ใช้ในการผลิตทั้งหมด

-   อินโดนีเซีย เป็นผู้ครองส่วนแบ่งตลาดรองเท้าในสหรัฐฯ เป็นอันดับ 3
    โดยเฉพาะรองเท้ากีฬาที่ทำจากหนัง
    ปัจจุบันอินโดนีเซียเสียส่วนแบ่งตลาดรองเท้าในสหรัฐฯให้กับจีนและเวียดนามมากขึ้น
    เนื่องจากมีความไม่มั่นคงทางการเมือง

-   คู่แข่งขันในตลาดระดับกลางและระดับบน

-   อิตาลี เป็นผู้ผลิตและส่งออกรองเท้ารายสำคัญของโลก โดยเฉพาะรองเท้าหนัง
    ส่วนใหญ่เป็นเจ้าของเครื่องหมายการค้าที่มีชื่อเสียงเป็นที่รู้จักกันทั่วโลก
    ที่อิตาลียังคงสามารถครองความเป็นผู้นำและตลาดทั้งด้านรูปแบบ คุณภาพและความมีชื่อเสียง
    และประสบการณ์ของช่างฝีมือที่ถ่ายทอดกันมาเป็นเวลานานและมีความประณีตในการตัดเย็บ

-   ศักยภาพในการแข่งขัน

-   ความมั่นคงและเสถียรภาพในประเทศไทย ส่งผลให้ลูกค้ามีความมั่นใจในการให้ORDER
    แก่ประเทศไทยมากขึ้น ซึ่งกลุ่มแพนมีสัดส่วนการผลิตประมาณ 64% จาก ORDER ของ NIKE
    ที่เป็นลูกค้ารายใหญ่ที่ให้แก่ผู้ผลิตในประเทศไทย

-   บริษัทให้ความสนใจต่อการดำเนินธุรกิจ โดยไม่ขัดต่อสิทธิมนุษยชนขั้นพื้นฐาน
    และให้ความใส่ใจกับการดำเนินธุรกิจที่ไม่มีผลกระทบต่อสิ่งแวดล้อมมาเป็นเวลานาน
    ซึ่งเป็นส่วนสำคัญที่ทำให้ลูกค้าชั้นนำของโลกให้ความไว้วางใจกับบริษัทในการผลิตสินค้า

-   บริษัทในกลุ่มแพน เป็นอุตสาหกรรมที่ผลิตรองเท้าที่หลากหลาย เช่น รองเท้ากีฬา
    รองเท้าแฟชั่น รองเท้ากอล์ฟและรองเท้าลำลอง และเป็น OEM (Original Equipment
    Manufacturing) ของ BRAND ดังชั้นนำของโลก เช่น “NIKE” “SCHOLL” “MARKS &
    SPENCER” และ “TIMBERLAND” เป็นต้น ทำให้มีความมั่นคงในเรื่องของ Order ที่ได้รับ

-   บริษัทในกลุ่มแพนมีประสบการณ์ ในการผลิตรองเท้าอันยาวนานกว่า 26 ปี
    และนโยบายในการดำเนินธุรกิจที่ยึดมั่นในเรื่องการส่งมอบสินค้าตรงต่อเวลา
    ราคาและคุณภาพของสินค้าได้มาตรฐานเป็นสิ่งที่ลูกค้าได้มอบความไว้วางใจให้กับกลุ่มแพนด้วยดีตลอดมา

-   บริษัทในกลุ่มแพนมีกิจการที่สนับสนุนการผลิตรองเท้าแบบครบวงจร (SUPPORT
    INDUSTRY)และมีเทคโนโลยีในการวิจัยและพัฒนาการผลิต
    ประกอบกับมีทีมงานพัฒนารูปแบบรองเท้าต้นแบบโดยใช้ COMPUTER ที่ทันสมัยในการออกแบบ

3.3 การจัดหาผลิตภัณฑ์

3.3.1 ลักษณะการจัดให้ได้มาซึ่งผลิตภัณฑ์

กำลังการผลิต และปริมาณการผลิตของบริษัทฯ

  ----------------------------------- ----------- ----------- -----------
                                      ปี 2548      ปี 2547      ปี 2546

                                      จำนวนคู่      จำนวนคู่      จำนวนคู่

  กำลังการผลิต                          4,282,000   3,756,000   3,756,000

  ปริมาณการผลิตจริง                      3,452,948   3,004,220   3,597,187

  อัตราการใช้กำลังการผลิต                 81%         80%         96%

  อัตราเพิ่ม (ลด) ของปริมาณการผลิต         448,728     (592,967)   (122,942)

  จำนวนกะที่ผลิตต่อวัน                     1           1           1
  ----------------------------------- ----------- ----------- -----------

กำลังการผลิตของกลุ่มบริษัทผู้ผลิตและส่งออกรองเท้ามีจำนวน 14.31 ล้านคู่ต่อปี
โดยมีปริมาณการผลิตจริง 12.40 ล้านคู่ต่อปี คิดเป็นอัตราการใช้กำลังการผลิตเฉลี่ย 87%
ในจำนวนนี้เป็นของบริษัทฯและกลุ่มบริษัทผู้ส่งออกคิดเป็น 81% และ 88% ตามลำดับ

นโยบายการผลิต

บริษัทฯ จะเน้นการทำงานในระบบ TMS เพื่อลดระยะเวลาในกระบวนการผลิตให้รวดเร็ว
การส่งมอบที่ทันเวลา สร้างมาตรฐานและเพิ่มนวัตกรรมในระบบควบคุมคุณภาพด้วยตนเอง (Self
Inspection) และความชำนาญในการผลิตสินค้า (Craftsmanship) อย่างต่อเนื่อง

วัตถุดิบและผู้จำหน่ายวัตถุดิบ

วัตถุดิบสำคัญที่ใช้ผลิตรองเท้าและชิ้นส่วน ประกอบด้วยวัตถุดิบที่ใช้ผลิตส่วนบนของรองเท้า (Upper)
และพื้นรองเท้า (Sole) เช่น หนังแท้ หนังเทียม ยางสังเคราะห์และพลาสติก และวัสดุประกอบ
อาทิ กาว ด้ายและเคมีภัณฑ์ ในปี 2548 บริษัทมีมูลค่าการซื้อวัตถุดิบในประเทศ
และต่างประเทศประมาณ 68% และ 32% ตามลำดับ วัตถุดิบบางชนิดที่ผลิตได้ในประเทศ เช่น
ยางสังเคราะห์ หนังเทียม และหุ่นรองเท้า มีปริมาณไม่เพียงพอกับความต้องการ
ความหลากหลายน้อยและคุณภาพต่ำ จึงใช้ในการผลิตเพื่อจำหน่ายในประเทศเป็นหลัก
ขณะที่รองเท้าและชิ้นส่วนเพื่อส่งออก ยังต้องพึ่งพาวัตถุดิบนำเข้าจากไต้หวัน เกาหลีใต้
และสหรัฐอเมริกา เป็นสำคัญ

+--------------+-------------------------------+----------+-----------+
| ประเภทวัตถุดิบ  | ชื่อผู้จำหน่าย (SUPPLIER)          | ปร       | สัดส่วน     |
|              |                               | ะเทศที่ผลิต |           |
|              |                               |          | การสั่งซื้อ   |
+--------------+-------------------------------+----------+-----------+
| พื้นรองเท้า     |   EXCELLENT RUBBER CO.,LTD.   | ไทย      | 40        |
+--------------+-------------------------------+----------+-----------+
| หนังเทียม      |   BAIK SAN CO.,LTD.           | เกาหลี    | 2         |
|              |                               |          |           |
|              |   ผู้จำหน่ายรายย่อย               | เกาหลี ,  | 3         |
|              |                               | จีน       |           |
+--------------+-------------------------------+----------+-----------+
| หนังแท้        |   ASIA TAN CO.,LTD            | จีน       | 6         |
|              |                               |          |           |
|              |   PACCESS CO.,LTD.            | ไทย      | 5         |
|              |                               |          |           |
|              |   PAN ASIA LEATHER CO.,LTD    | ไทย      | 3         |
|              |                               |          |           |
|              |   ECCO TANNERY (THAILAND)     | ไทย      | 2         |
|              |   CO.,LTD                     |          |           |
|              |                               | ไต้หวัน    | 2         |
|              |   FOREST LEATHER CO.,LTD      |          |           |
|              |                               | จีน       | 2         |
|              |   PRIME ASIA CO.,LTD          |          |           |
|              |                               | ไทย      | 2         |
|              |   ผู้จำหน่ายรายย่อย               |          |           |
|              |                               | เกาหลี,   | 3         |
|              |   ผู้จำหน่ายรายย่อย               | จีน       |           |
+--------------+-------------------------------+----------+-----------+
| ผ้า           |   WONJIN CORPORATION CO.,LTD  | เกาหลี    | 3         |
|              |                               |          |           |
|              |   ผู้จำหน่ายรายย่อย               | ไทย      | 2         |
|              |                               |          |           |
|              |   ผู้จำหน่ายรายย่อย               | เกาหลี,   | 2         |
|              |                               | ไต้หวัน    |           |
+--------------+-------------------------------+----------+-----------+
| กล่อง         |   OIA CO.,LTD.                | จีน       | 4         |
|              |                               |          |           |
|              |   PACCESS CO.,LTD             | U.S.A.   | 1         |
+--------------+-------------------------------+----------+-----------+
| CARTON       |   PACCESS CO.,LTD             | ไทย      | 1         |
+--------------+-------------------------------+----------+-----------+
| ด้าย          |   COATS HONG KONG LIMITED     | จีน       | 1         |
+--------------+-------------------------------+----------+-----------+
| วัตถ          |   ผู้จำหน่ายรายย่อย               | ไทย      | 12        |
| ุดิบตกแต่ง, อื่นๆ |                               |          |           |
|              |   ผู้จำหน่ายรายย่อย               | ฮ่องกง,   | 4         |
|              |                               | จีน,เกาหลี |           |
+--------------+-------------------------------+----------+-----------+

กลุ่มผู้ผลิตและส่งออกรองเท้ามีการสั่งซื้อพื้นรองเท้า PHYLON และพื้น IP จาก บริษัท
เอ็กซ์เซลเล้นท์รับเบอร์ จำกัด บริษัท พิมายฟุตแวร์ จำกัด บริษัท แอดแวนเทจ ฟุตแวร์ จำกัด
และบริษัท ไทยซังชิน นิวแมททีเรียล จำกัด
ซึ่งเป็นบริษัทย่อยที่สนับสนุนการผลิตให้แก่กลุ่มผู้ผลิตและส่งออกรองเท้าโดยตรง
ในสัดส่วนเฉลี่ยร้อยละ 25-40 และ 34 ตามลำดับ การพึ่งพิงวัตถุดิบจากบริษัทดังกล่าว
เนื่องจากบริษัทดังกล่าวสามารถควบคุมคุณภาพ การจัดการกำลังผลิต และกำลังคนให้เหมาะสม
การจัดสรรอุปกรณ์การผลิตและระบบบริหารงานที่ดี
ทำให้กลุ่มบริษัทสามารถนำพื้นรองเท้ามาประกอบเป็นสินค้าสำเร็จรูปได้อย่างเหมาะสม
บริษัทฯและกลุ่มบริษัทผู้ส่งออกรองเท้าไม่มีความเสี่ยงในการสั่งซื้อพื้นรองเท้า
เพราะกำลังการผลิตของบริษัทที่สนับสนุนดังกล่าวยังมีเพียงพอ

บริษัทย่อย 2 แห่งมีการสั่งซื้อหนังจากบริษัท ซี.พี.แอล.กรุ๊ป จำกัด (มหาชน) ประมาณ 30%
ซึ่งผู้จำหน่ายดังกล่าวเป็น APPROVED VENDORS ของ NIKE จึงไม่มีความเสี่ยงในการจัดหาวัตถุดิบ

3.3.2 การจัดการด้านสิ่งแวดล้อม

บริษัทฯ ตระหนักถึงความสำคัญในการอนุรักษ์สภาพแวดล้อมรอบโรงงาน
จึงได้มุ่งเน้นการจัดการด้านสิ่งแวดล้อมแบบบูรณาการอย่างมีประสิทธิภาพ
ทั้งนี้เพื่อให้เกิดประโยชน์ร่วมกันทั้งต่อชุมชนรอบโรงงานและต่อการดำเนินธุรกิจของบริษัทฯ

บริษัทฯ ได้รับการับรองระบบการจัดการด้านสิ่งแวดล้อม ISO14001 : 1996 เมื่อวันที่ 14
มกราคม 2542 ได้พัฒนาระบบการจัดการด้านสิ่งแวดล้อมใน version ใหม่ คือ ISO14001 :
2004 เมื่อวันที่ 25 กรกฎาคม 2548 จาก Bureau Veritas Quality International

  นโยบายสิ่งแวดล้อม ความปลอดภัยและอาชีวอนามัย

บริษัท แพนเอเซียฟุตแวร์ จำกัด (มหาชน)
เป็นบริษัทผู้ผลิตรองเท้าภายใต้เครื่องหมายการค้าที่มีชื่อเสียงชั้นนำของโลก บริษัท ฯ
ขอให้คำมั่นที่จะดำเนินกิจการ ด้วยความสำนึกและห่วงใยต่อสิ่งแวดล้อม
ความปลอดภัยและอาชีวอนามัย
รวมทั้งมีความมุ่งมั่นในการปรับปรุงการทำงานอย่างมีประสิทธิภาพและปฏิบัติอย่างจริงจังและต่อเนื่อง
ซึ่งมีแนวนโยบายดังนี้

1. ให้การอบรมและปลูกจิตสำนึกในด้านการจัดการสิ่งแวดล้อม
ความปลอดภัยและอาชีวอนามัยแก่พนักงานในการปฏิบัติงาน

2. ปฏิบัติตามข้อกำหนดของกฎหมาย ข้อกำหนดทางด้านการจัดการสิ่งแวดล้อม ความปลอดภัย
และอาชีวอนามัยและข้อกำหนดอื่น ที่บริษัท ฯ มีข้อผูกพัน

3. ลดและควบคุมกากของเสียที่เกิดจากการดำเนินการของบริษัทฯ
และควบคุมอันตรายจากความเสี่ยงอันอาจนำมาซึ่งอุบัติเหตุ
และโรคจากการทำงานเพื่อสุขภาพและความปลอดภัยของพนักงาน

  4. ปรับปรุงสภาพพื้นที่ในการปฏิบัติงานตลอดจนวิธีการทำงานให้มีความปลอดภัย

  5. พิจารณาทางเลือกในการเปลี่ยนมาใช้วัตถุดิบที่มีอันตรายน้อยแทนวัตถุดิบที่ใช้อยู่เดิม

  6. อนุรักษ์ทรัพยากรธรรมชาติและพลังงาน โดยการใช้อย่างมีประสิทธิภาพ

  7. สร้างเสริมความเข้าใจในการรักษาสิ่งแวดล้อม ความปลอดภัยและอาชีวอนามัยและ

เจตนารมณ์ของบริษัท ฯ กับลูกค้า ผู้รับจ้าง ผู้รับเหมา รวมถึงจะเปิดเผยนโยบายต่อสาธารณชน

  ค่าใช้จ่ายในการลงทุนเพื่อควบคุมสิ่งแวดล้อมในช่วง 3 ปี ที่ผ่านมา

บริษัท ฯ มีค่าใช้จ่ายจากการดำเนินระบบการจัดการสิ่งแวดล้อม
อาชีวอนามัยและความปลอดภัยในการทำงาน อาทิ เช่น ค่าที่ปรึกษา
ค่าตรวจติดตามระบบการจัดการสิ่งแวดล้อมจาก บริษัท BVQI ตรวจวัดสภาพแวดล้อม
เพื่อให้เป็นไปตามกฎหมาย เช่น การตรวจวัดความเข้มข้นสารเคมี แสงสว่าง ความร้อน ฝุ่นละออง
ตรวจวัดคุณภาพน้ำทิ้งและน้ำดื่ม ค่ากำจัดวัสดุที่เหลือใช้จากการผลิต มีทั้งขยะทั่วไป
ขยะอันตรายและขยะติดเชื้อ รวมค่าใช้จ่ายประมาณ 2.95 ล้านบาท

  ผลกระทบจากกระบวนการผลิตและวัสดุเหลือใช้

ธุรกิจที่บริษัทฯ ดำเนินการอยู่ส่งผลกระทบต่อสิ่งแวดล้อมน้อยมาก อย่างไรก็ตามบริษัทฯ
มีการดำเนินการจัดการลดผลกระทบทางด้านสิ่งแวดล้อม
โดยการควบคุมการใช้วัตถุดิบอย่างมีประสิทธิภาพ โดยมีการเก็บข้อมูลการใช้วัตถุดิบของแต่ละรุ่น
ของวัตถุดิบแต่ละประเภท เพื่อพิจารณาเรื่องลดการสูญเสียวัตถุดิบจากการปั๊ม
และสำหรับรองเท้ารุ่นใหม่ ๆ ในส่วนของการออกแบบรองเท้า ให้พิจารณาถึง Pattern
รองเท้าเพื่อให้มีการใช้วัตถุดิบอย่างมีประสิทธิภาพมากขึ้น
และให้พิจารณาการใช้วัตถุดิบที่สามารถส่งคืน

Supplier ได้

  การควบคุมโดยหน่วยงานรัฐบาล

บริษัท ฯ มีการรายงานปริมาณการใช้และการครอบครองสารเคมี MEK และ ACETONE
รายงานปริมาณการนำขยะออกนอกโรงงาน รายงานผลการตรวจวัดสภาพแวดล้อม
รายงานผลการตรวจสุขภาพพนักงานประจำปี การขออนุญาตนำขยะออกนอกโรงงาน
ทั้งขยะอันตรายและขยะทั่วไป และบริษัท ที่รับกำจัดต้องได้รับการอนุญาตอย่างถูกต้องตามกฎหมาย

  การดำเนินการของบริษัทเพื่อลดผลกระทบต่อสิ่งแวดล้อม

บริษัทฯ
มีการนำแผนการจัดการสิ่งแวดล้อมมาใช้เป็นเครื่องมือในการดำเนินการลดผลกระทบต่อสิ่งแวดล้อมด้านต่าง
ๆ อันได้แก่

1.
แผนการลดของเสียจากกระบวนการผลิตโดยวิธีการนำเศษวัตถุดิบที่เกิดจากกระบวนการผลิตไปรีไซเคิล
โดยจัดทำเป็นโครงการดังนี้

1.1 โครงการลดปริมาณการใช้วัตถุดิบที่ผ่านกระบวนการเคลือบกาว และกลบด้วยกระดาษ
(Stickering Material Reduction Project)
คือนำชิ้นงานของวัตถุดิบเปล่ามาสเปรย์กาวเองก่อนการติดบนชิ้นงานอื่นและวิธีการนี้ไม่ส่งผลกระทบต่อคุณภาพของผลิตภัณฑ์
ทั้งนี้ได้ดำเนินการในส่วนของวัตถุดิบประเภท Generic Lining ไปแล้ว
ซึ่งมีผลทำให้ลดของเสียในระบบทั้งในส่วนที่เป็นเศษวัตถุดิบและกระดาษที่กลบมากับวัตถุดิบ

1.2 โครงการเลือกใช้วัตถุดิบในการผลิตที่สามารถนำไปรีไซเคิลได้ (Use Select
Environmental Preferred Material) โครงการนี้เป็นการตกลงกันระหว่างลูกค้ากับ
Supplier ที่ขายวัตถุดิบให้กับทางบริษัทฯ โดยเศษวัตถุดิบที่เกิดจากกระบวนการผลิต
สามารถส่งกลับคืนไปรีไซเคิลได้

2. แผนการลดมลพิษทางอากาศ เป็นโครงการลดปริมาณของสารระเหยที่ใช้ในกระบวนการผลิต
(VOC Reduction)
ซึ่งเป็นการพิจารณาทางเลือกในการเปลี่ยนมาใช้วัตถุดิบที่มีอันตรายน้อยกว่าแทนวัตถุดิบที่ใช้อยู่เดิม
หรือเปลี่ยนคุณสมบัติกาวซึ่งมีส่วนผสมของสารประกอบไฮโดรคาร์บอน (สารเคมีประเภท Solvent
Base) มาเป็นกาวที่มีส่วนผสมของน้ำ (สารเคมีประเภท Water Base) แทน

3. แผนการลดการใช้ทรัพยากรที่ฟุ่มเฟือยในกระบวนการผลิต กลับมาใช้ใหม่ให้เกิดประโยชน์อีกครั้ง
(Reuse) ทั้งนี้โดยมีโครงการเปลี่ยนแปลงการใช้อุปกรณ์การทากาว
ซึ่งจากเดิมใช้แปรงสีฟันมาเป็นเศษฟองน้ำที่เหลือจากกระบวนการผลิตแทน
ในเฉพาะบางรุ่นที่เหมาะสมกับการทำงานและไม่ส่งผลกระทบต่อคุณภาพของผลิตภัณฑ์

4. แผนการลดปริมาณการใช้พลังงานไฟฟ้าขององค์กร
เพื่อเป็นการอนุรักษ์พลังงานตลอดจนทรัพยากรที่เป็นปัจจัยในการผลิตพลังงาน
ทั้งนี้โดยมีโครงการปรับปรุงเครื่องจักรในกระบวนการผลิตให้มีประสิทธิภาพมากขึ้น
ซึ่งสามารถลดผลกระทบการสูญเสียพลังงานลงได้
และโครงการรณรงค์ประหยัดพลังงานไฟฟ้าภายในองค์กร

5. แผนการอบรมและให้ความรู้เกี่ยวกับทางด้านสิ่งแวดล้อมให้กับพนักงาน
เพื่อเป็นการสร้างจิตสำนึกให้พนักงานตระหนักถึงการอนุรักษ์สิ่งแวดล้อม
การมีส่วนร่วมในการพัฒนาและปรับปรุงคุณภาพสิ่งแวดล้อมภายในองค์กร
โดยรู้จักใช้ทรัพยากรให้เกิดประโยชน์สูงสุดและไม่ทำลายสิ่งแวดล้อม

6. แผนการตรวจวัดสภาพแวดล้อมในพื้นที่ทำงานประจำปี
เพื่อใช้เป็นกลไกการควบคุมมลภาวะที่มีต่อพนักงานและสิ่งแวดล้อมภายนอก
ซึ่งได้แก่การตรวจวัดระดับความดังของเสียง ปริมาณความเข้มข้นของสารเคมีและฝุ่นในบรรยากาศ
และความเข้มของแสงสว่าง เป็นต้น

  ผลการปฏิบัติจริงเปรียบเทียบกับอัตราสูงสุดตามกฎหมาย

1. ตรวจวัดปริมาณความเข้มข้นสารเคมี ฝุ่น เสียง แสงสว่าง ในพื้นที่การทำงานเป็นประจำทุกปี
ซึ่งผลการตรวจวัดไม่ เกินค่ามาตรฐานที่กำหนด

2. ตรวจวัดคุณภาพน้ำดื่ม ค่าน้ำทิ้ง ซึ่งผลการตรวจวัดไม่ เกินค่ามาตรฐานที่กำหนด

  ข้อพิพาทหรือการถูกฟ้องร้องเกี่ยวกับสิ่งแวดล้อมและแนวทางแก้ไข

ไม่มี